Polisie onseker aan wie dié arm behoortArgieffoto Die polisie in Mpumalanga is op soek na inligting om ŉ arm, wat in ŉ rivier gevind is, te verbind met die oorspronklike liggaam. Sers. Gerald Sedibe, woordvoerder van die polisie, het gesê vissermanne het die arm Sondagmiddag in die Nkomazi-rivier gevind. “Dit is nie duidelik of die arm dalk aan iemand behoort wat albinisme het en of die kleur verander het as gevolg van hoe lank dit in die water was nie,” het hy verduidelik. Enigiemand met inligting om die arm by die oorspronklike liggaam uit te bring, word versoek om lt.kol. Lindiwe Nobungwa te kontak by 082 464 6332.